รัฐบาลไทย-ข่าวทำเนียบรัฐบาล-ครม. เห็นชอบการกำหนดประเภทและรูปแบบสลากกินแบ่งรัฐบาล ประจำปี 2565   ในรูปแบบสลากฯ 6 หลัก และสลากฯ ตัวเลข 3 หลัก  หวังเพิ่มทางเลือกในการซื้อสลากแบบถูกกฎหมายมากขึ้น
วันอังคารที่ 14 มีนาคม 2566
14/03/2566
ครม. เห็นชอบการกําหนดประเภทและรูปแบบสลากกินแบ่งรัฐบาล ประจําปี 2565   ในรูปแบบสลากฯ 6 หลัก และสลากฯ ตัวเลข 3 หลัก  หวังเพิ่มทางเลือกในการซื้อสลากแบบถูกกฎหมายมากขึ้น
ครม. เห็นชอบการกําหนดประเภทและรูปแบบสลากกินแบ่งรัฐบาล ประจําปี 2565   ในรูปแบบสลากฯ 6 หลัก และสลากฯ ตัวเลข 3 หลัก  หวังเพิ่มทางเลือกในการซื้อสลากแบบถูกกฎหมายมากขึ้น
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ ( 14 มีนาคม 2566) เห็นชอบหลักการการกําหนดประเภทและรูปแบบสลากกินแบ่งรัฐบาลประจําปี 2565 ได้แก่ สลากฯ 6 หลัก (Lottery 6: L6) และสลากฯ ตัวเลข 3 หลัก (Numbers 3: N3) หวังเพิ่มช่องทางจําหน่ายสลากฯ ในรูปแบบดิจิทัล จากการจําหน่ายผ่านตัวแทนจําหน่าย เพิ่มทางเลือกในการซื้อสลากแบบถูกกฎหมายมากขึ้น โดยผู้ซ้ือสามารถเลือกตัวเลข ได้ตามความต้องการ ช่วยลดการเสี่ยงโชคนอกระบบและผิดกฎหมายให้ลดน้อยลง
สํานักงานสลากกินแบ่งรัฐบาล ได้จัดทําแผนวิสาหกิจประจําปี 2564 - 2570 ซึ่งกําหนดเป้าหมายระยะสั้นให้มีผลิตภัณฑ์ใหม่ โดย ในประชุมคณะกรรมการสลากกินแบ่งรัฐบาล เมื่อ 28 เมษายน 2565 เห็นชอบ การกําหนดประเภทและรูปแบบสลากฯ ประจําปี 2565 ได้แก่ สลากฯ L6 และสลากฯ N3 สรุปสาระสําคัญได้ ดังนี้
1. รูปแบบสลากฯ ได้แก่
-สลากฯ 6 หลัก (Lottery 6: L6) ประกอบด้วยตั้งแต่ 000000 - 999999 จําหน่ายออกเป็นชุด ชุดละ 1 ล้าน ฉบับ/รายการ โดยเป็นการกําหนดหมายเลขไว้ล่วงหน้า (มีหมายเลขจํากัด) ไม่สามารถเลือกเลขซ้ํากันได้ในแต่ละชุด โดยจําหน่ายทั้งแบบใบ และแบบดิจิทัล (เป็นรูปแบบเดียวกับที่ สนง.สลากฯ ดําเนินการอยู่ในปัจจุบัน)
-สลากฯ ตัวเลข 3 หลัก (Numbers 3: N3) ประกอบด้วยหมายเลข 3 หลัก ตั้งแต่ 000 - 999 ไม่มีการกําหนดหมายเลขไว้ในระบบ ผู้ซื้อสามารถเลือกตัวเลขได้ ตามความต้องการ ซึ่งทุก ๆ การซื้อ 1 รายการ จะได้ หมายเลขรางวัลพิเศษ 1 หมายเลข (เป็นรูปแบบใหม่ที่ สนง.สลากฯ ยังไม่เคยดําเนินการมาก่อน) ทั้งนี้ จําหน่ายเฉพาะแบบดิจิทัล
2. การจ่ายเงินรางวัลนั้น เงินรางวัลคิดเป็นร้อยละ 60 ของยอดการจําหน่ายสลากในแต่ละงวด โดยกําหนดสัดส่วนในการจัดสรรเงินรางวัลประเภทต่าง ๆ ดังนี้
สลาก L6 มีเงินรางวัล 9 ประเภท คือ รางวัลท่ี 1 (1 รางวัล) รางวัลข้างเคียงรางวัลที่ 1 (2 รางวัล) รางวัลท่ี 2 (5 รางวัล) รางวัลท่ี 3 (10 รางวัล) รางวัลที่ 4 (50 รางวัล) รางวัลที่ 5 ( 100 รางวัล) รางวัลเลขหน้า 3 ตัว (2,000 รางวัล) รางวัลเลขท้าย 3 ตัว (2,000 รางวัล) รางวัลเลขท้าย 2 ตัว (10,000 รางวัล) (ไม่สมทบเงินรางวัล กรณีท่ีงวดใดไม่มีผู้ถูกรางวัล ให้นําเงินรางวัล ส่งเป็นรายได้แผ่นดิน)
สลาก N3 มีเงินรางวัล 4 ประเภท ได้แก่ รางวัล 3 ตรง (ถูกทุกหมายเลขและทุกตําแหน่ง) ร้อยละ 30
รางวัล 3 สลับหลัก (ถูกทุกหมายเลขแต่สลับตําแหน่ง) ร้อยละ 30
รางวัล 2 ตรง ถูกทุกหมายเลขและทุกตําแหน่ง ร้อยละ 39
และรางวัลพิเศษ (ตรงกับรางวัลพิเศษ) ร้อยละ 1
นอกจากนี้ จะมีการสบทบเงินรางวัล กรณีที่งวดใด ไม่มีผู้ถูกรางวัล จะนําเงินรางวัลในงวดนั้นไปสมทบเพ่ือจ่ายเป็น เงินรางวัลในงวดถัดไปอีก 1 งวด และหากไม่มีผู้ถูกรางวัลอีกให้นําเงิน รางวัลส่งเป็นรายได้แผ่นดิน
กระทรวงการคลัง แจ้งว่า การกําหนดประเภทสลากฯ ทั้ง 2 รูปแบบดังกล่าว เชื่อได้ว่าจะช่วยแก้ไขปัญหาการจําหน่ายสลากฯ เกินราคาได้ เนื่องจากเป็นการเพิ่มช่องทางการจําหน่ายสลากฯ ในรูปแบบดิจิทัล ซึ่งมีการกําหนดราคาซื้อ - ขายจากระบบการจําหน่ายได้เอง และการจําหน่ายสลากฯ N3 ผู้ซื้อสามารถเลือกตัวเลขได้ตามความต้องการ ซึ่งจะเป็นการเพิ่มทางเลือกในการซื้อสลากฯ แบบถูกกฎหมายมากขึ้น ช่วยให้การเสี่ยงโชคนอกระบบและผิดกฎหมายลดน้อยลง นอกจากนี้ การจําหน่ายสลากฯ ทั้ง 2 รูปแบบจะช่วยให้ สนง.สลากฯ มีรายได้เพิ่มขึ้น และมีเงินนําส่งเป็นรายได้แผ่นดินเพิ่มขึ้นด้วย
โฆษกประจําสํานักนายกรัฐมนตรี ยังกล่าวเพิ่มเติมว่า นายกรัฐมนตรี ได้ย้ําในที่ประชุมครม. ให้พิจารณาดําเนินการด้วยความรัดกุม รอบคอบและเหมาะสม โดยคํานึงถึงผู้มีส่วนได้ส่วนเสียทุกกลุ่ม โดยเฉพาะกลุ่มผู้ขายที่เป็นผู้ด้อยโอกาสและคนพิการ นอกจากนี้ ให้พิจารณาข้อจํากัดในการใช้เทคโนโลยีสมัยใหม่เข้ามาช่วยขายสลากแบบดิจิทัลด้วย รวมทั้งดูแลกลุ่มผู้ขายสลากฯ แบบใบ ที่อาจมีรายได้ลดลงจากการถูกปรับลดจํานวนสลากฯ เนื่องจากมีการขายสลากฯ แบบดิจิทัลควบคู่กัน เป็นต้น